Pavić je morao braniti kao lud, jer obećao je sinu:

- Ovo je ono po što smo došli, ispunili smo. Sinoć sam skoro umro kad mi je sin počeo plakati da mu možda neću donijeti zlato. Ali sine, zlato stiže doma!

>>Rudić: Uh, ovo je bilo lagano! Ovo je kruna moje karijere

Oproštaj od reprezentacije za Barača

A bio je to oproštaj od reprezentacije kapetana Samira Barača, jer kako je i najavio, nakon Olimpijskih igara u Londonu oprostit će se od reprezentacije i prepustiti mjesto mlađim snagama koje već predvode Muslim, Bošković, Bušlje...

Naši su igrači na početku zaigrali nešto nervoznije, što se i moglo očekivati s obzirom na važnost utakmice i naše ambicije. Ruke su bile krute, bilo je nekoliko krivih dodavanja, a talijanski vratar Tempesti bio je vrlo raspoložen: u prvoj četvrtini ukrotio je čak četiri udarca, a zamalo je obranio i naš jedini pogodak koji je sasvim iz desnog kuta postigao Buljubašić.



Talijani u drugoj četvrtini nisu uspjeli svladati Pavića, dok su Joković i Barač bili precizni pa smo na poluvremenu ipak imali prednost – 3:2. U trećoj smo poveli sa 5:3. Nije lako bilo igrati protiv talijanskog oštrog presinga i u napadu nam nije sve išlo kako smo željeli, ali ono što je najvažnije: obrana je dobro funkcionirala.



Tri minute prije kraja utakmice Sukno nas je krasnim pogotkom iz napada s igračem više doveo u vodstvo 8:4 i pobjednik je bio odlučen. Do kraja su naši primili dva pogotka (posljednji u posljednjoj sekundi nisu ni branili) i Talijani su tek stigli do pristojnog poraza – 6:8. U skupini je, podsjetimo, bilo 11:6 za Hrvatsku.



Među navijačima koji su na kraju mogli proslaviti naše treće zlato u Londonu bili su i brojni naši sportaši, ali i premijer Zoran Milanović koji je bio u društvu predsjednika HOO-a Zlatka Mateše, a obojica su sigurno zadovoljna zbog šest medalja.

Statistika za vaterpolsko zlato



Maro Joković zabio je Talijanima tri gola, Miho Bošković zabio je dva, a Barač, Sukno i Buljubašić svaki po jedan.



Kod Talijana tri gola zabio je Maurizio Felugo te jedan dodali su Valentino Gallo i Christian Presciutti.



Ukupni udarci naših 20, zabili su osam puta. S pet metara jedan put. Četiri puta su iskoristili igrača više, a Josip Pavić obranio je devet od petnaest udaraca. Igrača manje imali su u pet navrata.



Pobijedili su Grčku, Španjolsku, Italiju, Australiju, Kazahstan, Ameriku i Crnu Goru na putu do finala, a onda i - Talijane.

Tijek susreta:

(Posljednja četvrtina)

KRAJ!!!! Hrvatska je olimpijski pobjednik. Treće zlato u Londonu, šesta je to, rekordna olimpijska medalja za našu zemlju.

8 - U zadnjoj sekundi zabija Maurizio Felugo za konačnih 8:6



8 - Pavić brani, njegova deveta pobjeda.

8 - Isključenje, izlazi Nikša Dobud.

7 - Talijani su pogriješili u dodavanju. Novi napad za naše, imaju tri razlike, igra se još svega minuta.

6 - Usporili su naši, igraju puni napad. Nema smisla žuriti. Prekršaj na Baraču...

6 - Lagani gol za Talijane, prebacili su dva puta stranu, a onda Presciutti zabija u praznu mrežu za 8:5. Vrijeme prolazi.. Još 119 sekundi.

5 - Sukno zabija za 8:4!!! Tako igraju šampioni. Tri minute do kraja. Zapravo, tri minute do zlata.

5 - Gol Talijana. Nakon 11 minuta zabija Alex Giorgetti. Sjetimo se, Talijani su poveli, nisu zatim dali 10 minuta gol, da bi sada opet čekali 11 minuta. Sve je jasno... 7:4.

5 - Gotovo je! Maro Joković je heroj finala, opet nova bomba. Velikan je zabio za 7:3. Talijani to više ne mogu stići...

5 - Timeout zove Rudić. Iskusan lisac ide po svoju 36 medalju...



5 - Sandro Sukno ponovo krade loptu Talijanima, a zatim Matteo Aicardi dobiva 20 sekundi kazne



5 - Puca Bušlje, ali promašuje



5 - Danijel Premuš isključen



4 - Dvostruko isključenje, izlaze Presciutti i Obradović

3 - Talijani su zabili gol, ali također unutar pet metara, pa je poništen. U poništenim golovima Hrvatska - Italja 1:1.

2 - Kakav gol Jokovića!!! Hinić je na sebe povukao dvojicu, a onda je Dubrovčanin opalio iz daljine bombu koju nije mogao obraniti ni iskusni Tempesti. 6:3.

1 - Prvi napad Talijana je propao. Opet brani Pavić.

(Treća četvrtina)

8 - Kraj četvertine, 2:1 u posljednjim osam minuta za Dupine.

7 - Blokiran je udarac Maurizija Feluga, a zatim je Valentino Gallo pogodio vratnicu.

6 - Na utakmicu za zlato došao je i premijer Zoran Milanović.

5 - Alex Giorgetti puca, ali je nejgov udarac blokiran. Odlično, ostaje dva razlike.



4 - Italija zove timeout

3 - Premuš je pogodio vratnicu s igračem više, isključen je Paulo Obradović.



3 - I plus dva!!! Zabio je Miho Bošković za 5:3 sa pet metara. Odlično, opet smo na dva razlike.



2 - Pred golom je bio Hinić, prekršaj za peterac radi Valentino Gallo.



2 - Bošković zabija!!! Odlično ga je pronašao Maro Joković za 4:3



1 - Isključenje za Talijane, Massimo Giacoppo na hlađenje 20 sekundi



1 - Počelo je! I odmah gol za Talijane, opalio je Felugio iz daljine za 4:3

(Druga četvrtina)

8 - Poluvrijeme. Italija nije dala gol 10 minuta, u drugoj četvrtini bilo je 2:0 za naše. Sjajno!

7 - Obradović je zabio gol, ali bio je unutar pet metara... Nije priznat pogodak. Šteta.

6 - Nakon serije 0-2, Hrvatska je zabila tri gola, dižemo se..

6 - Kapetan Samir Barač zabio je vrlo važan gol, sa pet metara je opalio u dalji, gornji desni kut. Vodimo prvi puta na utakmici. 3:2

5 - Bušlje je zaradio drugo isključenje. Međutim, Pavić brani prvi udarac.

5 - Sedma obrana Tempestija... Razbranio se sjajno. Ali ne za Rudićeve dečke.

5 - Sukno sjajno igra obranu! Sam je spasio vrlo izglednu situaciju, Giorgetti se nije snašao pred dečkom iz Cavtata

4 - Izdražali su naši. Nisu primili gol. Teška, napeta utakmica. Pokušava Bošković, ali gubi loptu.

4 - Treće isključenje za Hrvatsku, izlazi Bušlje. Dosad su oba igrača više Talijani iskoristili.

3 - Maro Joković!!! Koristimo igrača više, sjajno! Opalio je s desne strane, lopta je taman pala pred Tempestijevu glavu i odbila se u gol. Teško je probiti Talijane 2:2.

3 - Felugo isključen. Imamo igrača više.



3 - Pokušaj iz daljine Maurizia Feluga, žabica, ali odlazi visoko i daleko od vrata

1 - Obradović je pucao, ali Tempesti ima još jednu obranu. Talijani igraju odlično.

1 - Sandro Sukno doplivao je do lopte, napad prvi za Hrvatsku

(Prva četvrtina)

Kraj prve četvrtine 1:2.

7 - Gol Buljubašića!!! Bio je to "kilav" gol, prošlo je pod ruku Tempestija, on je izbacio loptu iz gola, ali prekasno. Asistirao je Hinić. 1:2

7 - Rudić u bazen šalje Hinića. Dosta je igrača naš izbornik promijenio, pokušava, traži dobitnu kombinaciju.

7 - Barač je isključen. Opet igrača više koriste Talijani i zabijaju. Jednostavno su odigrali, Maurizio Felugo pogađa za 0:2.

6 - Ne ide... Dobud puca "žabicu", Tempesti i to brani.

6 - Dvojica su potopila Dobuda, nakon brze kontre Pavić brani Talijanima.

6 - Pokušao je brzopleto i Talijan Premuš iz daljine, ali je bezopasno.

5 - Tempesti brani i Suknu, već treća obrana Tempestija.

5 - Bošković isto pokušava iz daljine, ali ne prolazi iza leđa talijanskog vratara... Kruže naši, pokušavaju zabiti prvi gol u finalu Olimpijskih igara.

4 - Barač puca iz daljine, no kapetanov udarac brani Tempesti, ponajbolji vratar svijeta.

2 - Naši su nervozni, vidi se to. Treba se koncentrirati, visoki su ulozi. Dobra obrana Josipa Pavića.

1 - Damir Burić je isključen nakon 20 sekundi igre, a Talijani koriste priliku, Christian Presciutti je ubacio za Valentina Galla koji zabija za 0:1

1 - Talijan Deni Fiorentini je otvorio, najbrže doplivao do lopte. Naši igraju s bijelim, a Talijani u plavim kapicama.

0 - Hrvatska je imala briljantan niz. Pobijedili su Grčku, Španjolsku, Italiju, Australiju, Kazahstan, Ameriku i Crnu Goru na putu do finala.

0 - Srbija je pobijedila Crnu Goru 12:11 (3:2, 1:3, 4:5, 4:1) u utakmici za treće mjesto! Iako su Crnogorci ravnopravno igrali cijeli susret, imali su i 11:8 šest minuta prije kraja, u zadnjoj četvrtini je Srbija zabila četiri gola. 55 sekundi prije kraja Vanja Udovičić, igrač Mladosti, zabio je ključni pogodak za medalju.

0 - Očekujemo početak finalnog vaterpolskog susreta u 16.50 iz Olimpijske arene koja prima šest tisuća gledatelja

Hrvatska: Pavić, Bošković, Bušlj, Barač, Joković, Dobud, Sukno

Klupa: Vićan, Hinić, Burić, Muslim, Obradović, Buljubašić

Izbornik: Ratko Rudić



Italija: Tempesti, Felugo, Gitto, Presciutti, Gallo, Aicardi, Filioli

Klupa: Pastorino, Perez, Giacoppo, Giorgetti, Fiorentini, Premuš

Izbornik: Alessandro Campagna